Nikolai Järveoja

Nikolai Järveoja (sündinud 10. mail 1950 Põlva rajoonis Värskas) on eesti orienteeruja, treener ja liikumisharrastuse edendaja. 

Haridus
1967. aastal lõpetas Värska Keskkooli. 1974. aastal lõpetas Eesti Põllumajanduse Akadeemia agronoomiateaduskonna. 

Töö
1985. aastast töötab Põlva Spordikooli ja Orienteerumisklubi Põlva Kobras orienteerumistreenerina. 2019. aastast on ta VII taseme treener.

Sporditegevus
Aastatel 1972–1985 võitis ta orienteerumise Eesti meistrivõistlustel 24 kulda (neist 8 orienteerumisjooksus ja 16 suusaorienteerumises), 11 hõbedat ja 6 pronksi.

1972. aastal tuli Eesti Põllumajanduse Akadeemia võistkonnas Jüriööjooksu võitjaks.

Meistersportlane orienteerumises (1974).

NSV Liidu esivõistlustel on ta võitnud 15 medalit (5 kulda, 7 hõbedat ja 3 pronksi).Eesti spordi biograafiline leksikon. Järveoja, Nikolai

Korraldanud mitmeid orienteerumisvõistlusi, olnud rajameister ja joonistanud orienteerumiskaarte. 

Ta on olnud järgmiste Eestis toimunud orienteerumise tiitlivõistluste peakorraldaja: 
1995 Rahvusvahelise Koolispordi Liidu (ISF) orienteerumise MM
2003 juunioride orienteerumisjooksu MM
2008 üliõpilaste orienteerumise MM
2014 suusaorienteerumise juunioride ja veteranide MM ning noorte EM

Lisaks olnud paljude orienteerumise Eesti meistrivõistluste peakorraldaja ning 1996. ja 2004. aasta Jüriööjooksu peakorraldaja.

Aastatel 2000–2007 Eesti Orienteerumisliidu juhatuse liige.

Osalemine kohaliku omavalitsuse poliitikas
Aastatel 1993–1999 ja 2005–2013 oli Põlva linnavolikogu liige. 1993. aasta kohalikel valimistel kandideeris kohaliku valimisliidu Sõltumatud nimekirjas, hiljem Eesti Reformierakonna nimekirjas.Vabariigi Valimiskomisjon. 1992-2014 valimistel osalenud kandidaadi otsing

Tunnustus
1980 Spordiühingu Jõud parim sportlane
1982–1984 Põlva rajooni parim sportlane
1986 Spordiühingu Jõud auliige
2003 Eesti Kultuurkapitali kehakultuuri ja spordi sihtkapitali aastapreemia (Eesti ühe parema orienteerumisklubi Põlva Kobras looja ja treener, Põlvas peetud juunioride maailmameistrivõistluste peakorraldaja)
2003, 2008 Eesti Orienteerumisliidu aasta tegija
2007 Põlvamaa teenetemärk
2010 Põlva maakonna spordi elutööpreemia
2018 Põlva valla hariduspreemia
2018 Eesti Orienteerumisliidu teenetemärk
2020 Valgetähe V klassi teenetemärk
2020 Eesti Kultuurkapitali Põlvamaa Kultuuripärl raamatu "Kuuskümmend aastat Põlva orienteerumist 1960–2019" koostamise ja väljaandmise eestEesti Kultuurkapital. Põlvamaa. Aastapreemiad 2014–2020

Isiklikku
Tema poeg on Mihkel Järveoja.

Viited

 Välislingid 

Kategooria:Eesti orienteerujad
Kategooria:Eesti treenerid
Kategooria:Eesti spordikohtunikud
Kategooria:Valgetähe V klassi teenetemärgi kavalerid
Kategooria:Sündinud 1950